Държавен вестник, бр. 16, 2015 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  16
електронен път, се подават на хартиен носител 
в рамките на определените в изискванията 
за кандидатстване крайни срокове. В тези 
случаи за дата на подаване на заявлението 
за финансиране се счита датата на подаване 
по електронен път. 
Чл. 6. (1) Не по-късно от 15 декември всяка 
година Управляващият орган изготвя годишен 
план за разпределение на финансовия ресурс 
по операции за следващата календарна година. 
(2) Годишният план за разпределение на 
финансовия ресурс по операции се утвърждава 
от министъра на труда и социалната политика. 
(3) Управляващият орган публикува на 
своята интернет страница списък на операци­
ите, планирани за съответната година, в срок 
не по-късно от 30 декември на предходната 
година.
(4) Списъкът на операциите се публикува 
под формата на електронна таблица, което 
позволява сортиране, търсене, извличане и 
сравняване на данните по години, и съдържа 
най-малко следната информация:
1. тип операция;
2. име и адрес на бенефициента/парт­
ньорската организация/партньорските орга­
низации;
3. общ размер на предвиденото финанси­
ране за операцията за съответната година по 
източници на финансиране – в съответствие 
с утвърдените стойности в годишния план 
по ал. 1; 
4. кратко описание на операцията;
5. очаквани резултати. 
(5) Всяко изменение на годишния план по 
ал. 1 се утвърждава от министъра на труда и 
социалната политика.
(6) В случаите по ал. 5 промяната се 
отразява в списъка на операциите по ал. 3 
и се публикува на интернет страницата на 
Управляващия орган в срок до 7 работни дни 
от датата на утвърждаване на изменението.
Чл. 7. (1) Заявления за финансиране по 
обявени операции се подават чрез формуляр 
по образец, посочен в изискванията за кан­
дидатстване и отговарящ на одобрения от 
заместник министър-председателя по евро­
пейските фондове и икономическата политика 
образец на формуляр. 
(2) За финансиране на дейности чрез бю­
джетна линия бенефициентът подава за одо­
брение финансов план по образец, утвърден 
от министъра на финансите.
Чл. 8. (1) Безвъзмездна финансова помощ 
може да получи кандидат, който от момента 
на кандидатстване за безвъзмездна финансова 
помощ до момента на предоставянето є не 
попада в никоя от категориите, определени 
в чл. 106, параграф 1, чл. 107, параграф 1 и 
чл. 109, параграф 2, буква „а“ от Регламент 
(ЕС, ЕВРАТОМ) № 966/2012.
(2) Обстоятелствата по ал. 1 се доказват 
в съответствие с чл. 143, параграфи 1 и 4 от 
Делегиран регламент (ЕС) № 1268/2012 на 
Комисията от 29 октомври 2012 г. относно 
правилата за прилагане на Регламент (ЕС, 
ЕВРАТОМ) № 966/2012 на Европейския пар­
ламент и на Съвета относно финансовите 
правила, приложими за общия бюджет на 
Съюза (ОВ, L 362 от 31.12.2013 г.).
(3) Не могат да участват в процедура за 
предоставяне на безвъзмездна финансова 
помощ кандидати:
1. при които член на управителен или кон­
тролен орган, както и временно изпълняващ 
такава длъжност, включително прокурист или 
търговски пълномощник, е свързано лице 
по смисъла на § 1, т. 1 от допълнителната 
разпоредба на Закона за предотвратяване и 
установяване на конфликт на интереси с ръ­
ководителя на Управляващия орган;
2. които попадат в случаите по чл. 21 или 
22 от Закона за предотвратяване и установя­
ване на конфликт на интереси. 
(4) Изискванията по ал. 1 и 3 се прила­
гат и за всички лица, които са овластени да 
представляват кандидатите.
(5) Изискванията по ал. 1 и 3, включи­
телно към лицата по ал. 4, не се отнасят за 
бюджетните предприятия.
(6) В изискванията за кандидатстване по 
конкретните процедури за предоставяне на без­
възмездна финансова помощ могат да се опреде­
лят и други изисквания към кандидатите, като 
се посочват и съответните документи, с които 
се доказва изпълнението на тези изисквания. 
Допълнителните изисквания към кандидатите 
не могат да променят критериите за подбор на 
партньорски организации, така както същите 
са определени в оперативната програма.
(7) Обстоятелствата по ал. 1, 3 и 6 се до­
казват:
1. при кандидатстване – с декларации;
2. при сключване на договора или издаване 
на заповедта за предоставяне на безвъзмездна 
финансова помощ:
а) с официални документи, издадени от 
съответните компетентни органи – за об­
стоятелствата, за които такива документи се 
издават, или заверени копия от тях, доколкото 
в специален закон не се изисква копията да 
бъдат нотариално заверени;
б) с декларации – за всички останали об­
стоятелства, които не са били декларирани 
на предходен етап, или когато е настъпила 
промяна във вече декларирани обстоятелства.
Г л а в а  в т о р а
РЕД ЗА ПРЕДОСТАВЯНЕ НА БЕЗВЪЗ­
МЕЗДНА ФИНАНСОВА ПОМОЩ
Раздел I
Процедура на подбор на операции
Чл. 9. (1) По оперативната програма за 
храни се реализират четири типа операции: